Z A P I S N I K
11. sjednice Vijeća mjesnog odbora Cvjetni trg
održane 28. travnja 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 18:00 sati

Nazočni članovi Vijeća Mjesnog odbora Cvjetni trg: Milena Bekić Milinović, Dragan Hrnjak, Nela Jantol i Matea Vučić.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno 4 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica otvara raspravu o zapisniku 10. sjednice Vijeća mjesnog odbora Cvjetni trg. Vijeće, bez primjedbi, jednoglasno prihvaća zapisnik 10. sjednice Vijeća.
 
Vijeće Mjesnog odbora Cvjetni trg, bez rasprave, jednoglasno donosi


DNEVNI RED
1. Nacrt prijedloga Odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva, mišljenje, traži se
2. Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se
3. OŠ Josip Juraj Strossmayer, potrebe i planovi
4. Pitanja i prijedlozi


Ad.1. Nacrt prijedloga Odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska-Gundulićeva, mišljenje, traži se

Nakon rasprave, članovi Vijeća jednoglasno su donijeli sljedeći

ZAKLJUČAK
o Nacrtu prijedloga Odluke o izradi izmjena i dopuna Detaljnog plana uređenja Ilica – Preobraženska - Preradovićev trg – Varšavska - Gundulićeva


1. Vijeće Mjesnog odbora Cvjetni trg daje pozitivno mišljenje o Nacrtu prijedloga Odluke o izradi izmjena i dopuna Detaljnog plana uređenja Ilica – Preobraženska - Preradovićev trg – Varšavska - Gundulićeva.

1. Ovaj se zaključak dostavlja Vijeću Gradske četvrti Donji grad.


Ad.2. Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se

Nakon rasprave, članovi Vijeća jednoglasno su donijeli sljedeći

ZAKLJUČAK

o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene


1. Vijeće Mjesnog odbora Cvjetni trg slaže se s većinom Nacrta prijedloga Odluke o izmjenama i dopunama Odluke o davanju u zakup i na drugo korištenje površina javne namjene uz jednu nadopunu:
Predlaže se da se Članku 43. stavak 1. Odluke o davanju u zakup i na drugo korištenje površina javne namjene, koji glasi: „Stupanjem na snagu ove odluke s korisnicima izložbenih i reklamnih ormarića sklopit će se ugovori o plaćanju naknade“, doda stavak: ormariće se može dati na drugo korištenje i bez naplate, ako za njih postoji širi javni interes, s ciljem optimalne prezentacije prostora unutar zaštićene kulturno - povijesne cjeline grada Zagreba o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene.

2. Ovaj se zaključak dostavlja Vijeću Gradske četvrti Donji grad.


Ad.3. OŠ Josip Juraj Strossmayer, potrebe i planovi

Ravnatelj OŠ i predstavnici školskog odbora nazoče sastanku. Slijedi kratko upoznavanje te stvarima koje su do sada napravljene kroz mjesni odbor vezano za školu – popravljena rasvjeta kod ulaza u školu i uklonjen zeleni otok na zahtjev škole. Zatim se prelazi na trenutne i buduće potrebe škole. Ravnatelj govori da je dvorište škole zapušteno i da su klupe u lošem stanju. Profesorica iz škole također predlaže postavljanje interaktivne penjalice u dvorištu. Predsjednica MO objašnjava da su zatraženi koševi za otpad u dvorištu škole (na zahtjev škole) i da je uvršteno u plan komunalnih aktivnosti kroz Gradsku četvrt Donji grad. Prenosi i informaciju da Grad takvih koševa više nema na zalihi pa je potrebno prvo provesti javnu nabavu. Ista situacija je i oko čitateljskog kutka, također na inicijativu voditeljice knjižnice škole. Potpredsjednica Milena Bekić Milinović informira i da je pokrenula razgovore sa samostanom koji se nalazi preko puta kako bi se oslikao. Jedan od članova školskog odbora predlaže da mjesni odbor pomogne u pronalaženju zelene površine na kojoj bi djeca mogla vrtlariti. Vijećnici spominju park u Berislavićevoj koji ima potencijala za korištenje, no upozoravaju da je tamo problem s privatnom parcelom preko koje se može doći do parka, a koja je zatvorena pa time se ne može doći do njega. Mjesni odbor planira pokrenuti pitanje rješavanja pristupa parku i njegovu revitalizaciju. Neki od članova škole izražavaju želju da se ozelene dijelovi oko škole. Raspravlja se i o vertikalnim vrtovima tj. da se oni mogu postaviti na zgrade koje nisu zaštićeno kulturno dobro kao ozelenjivanje grada. 


Ad.4. Pitanja i prijedlozi
· Građanka koja nazoči sjednici iznosi problem oko parkinga – mnogo parkirnih mjesta unutar granica Mjesnog odbora Cvjetni trg je rezervirano, a bez očitih razloga (npr. mjesta ispred nekih tvrtki, Ureda za krizne situacije i ugostiteljskih objekata koji više ne rade ili ne koriste terase ili za građevinske radove koji se ne odvijaju) ili pak nemaju izvješene dozvole (npr. narančaste pregrade u Preradovićevoj ulici koje stoje na četiri mjesta) pa se ne zna jesu li postavljeni u skladu s pravilima. Spominje i dućan u Gundulićevoj koji ima rezervirana tri mjesta ispred dućana, samo zbog vizualnog dojma (ne koriste se za parking). Upozorava i na nekoliko područja u centru koja nisu dobro naznačena jesu li za parking, tj. nisu dobro iscrtana. Smatra i da nije pravedno da neki objekti (npr optike) imaju rezervirana mjesta jer to nije u javnom interesu. Članovi Vijeća nadodaju kako se ne zna i za mnogo parkirnih mjesta koriste li se do 17 h ili su rezervirani stalno. Dogovor je da će članovi Vijeća kontaktirati redarstvo oko specifičnih navedenih problema, no i da je već pokrenuta inicijativa iz Gradske četvrti za cjeloviti popis broja i tipa parkirnih mjesta u centru grada, pošto takve podatke nemaju dostupne u gradskim uredima. Također se radi na sustavnim dopuštenjima za terase.
· Članovi Vijeća razgovaraju o problemu parkiranja u Masarykovoj ulici (Masarykova 21) gdje građanin stalno uklanja stupiće koji onemogućavaju parking i parkira. Unatoč brojnim pozivima prometnim redarima, problem još uvijek postoji. 
· Predsjednica obavještava da je predsjednik Gradske četvrti Robert Faber nabavio mišljenje Zavoda za zaštitu spomenika kulture i prirode u kojem je napisano da je potrebno ukloniti produžetke tendi. Dogovor je da će se mišljenje proslijediti komunalnom redaru na daljnje postupanje.


Sjednica je završila u 19:45

Zapisnik sastavila: Nela Jantol


KLASA: 024-08/22-003/880
URBROJ: 251-13-11-1-22-2
Zagreb, 28. travanj 2022.


Predsjednica
Vijeća Mjesnog odbora
Cvjetni trg

